Document ID: 32013D0430

KOMISSION TÄYTÄNTÖÖNPANOPÄÄTÖS,
annettu 12 päivänä elokuuta 2013,
viinialan kansallisista tukijärjestelmistä neuvoston asetuksen (EY) N:o 1234/2007 mukaisesti tilatukijärjestelmään varainhoitovuonna 2014 siirrettävistä määristä
(tiedoksiannettu numerolla C(2013) 5180)
(Ainoastaan englannin-, espanjan-, kreikan-, maltan- ja ranskankieliset tekstit ovat todistusvoimaiset)
(2013/430/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (yhteisiä markkinajärjestelyjä koskeva asetus) (EY) N:o 1234/2007 (1) ja erityisesti sen 103 z a artiklan yhdessä sen 4 artiklan kanssa,
sekä katsoo seuraavaa:
(1)
Asetuksen (EY) N:o 1234/2007 103 n artiklassa säädetään, että käytettävissä olevien unionin varojen jakautuminen ja kansallisten tukiohjelmien talousarviorajat viinialalla vahvistetaan mainitun asetuksen liitteessä X b.
(2)
Asetuksen (EY) N:o 1234/2007 103 o artiklan mukaisesti jäsenvaltiot voivat viimeistään 1 päivänä joulukuuta 2012 päättää myöntää viininviljelijöille tukea vuodeksi 2014 yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 19 päivänä tammikuuta 2009 annetun neuvoston asetuksen (EY) N:o 73/2009 (2) III osaston 1 luvussa tarkoitettuja tukioikeuksia myöntämällä.
(3)
Jäsenvaltiot, jotka aikovat myöntää tukea asetuksen (EY) N:o 1234/2007 103 o artiklan mukaisesti, ovat ilmoittaneet vastaavat määrät. Komission olisi selkeyden vuoksi julkaistava kyseiset määrät.
(4)
Tässä päätöksessä säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Tämän päätöksen liitteessä esitetään määrät, jotka siirretään varainhoitovuonna 2014 asetuksessa (EY) N:o 1234/2007 säädetyistä viinialan kansallisista tukijärjestelmistä asetuksessa (EY) N:o 73/2009 säädettyyn tilatukijärjestelmään.
2 artikla
Tämä päätös on osoitettu Helleenien tasavallalle, Espanjan kuningaskunnalle, Luxemburgin suurherttuakunnalle, Maltan tasavallalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 12 päivänä elokuuta 2013.

Labels: 15
6